Justin Trudeau

Justin Pierre James Trudeau (* 25. december 1971, Ottawa, Kanada) je kanadský politik, bývalý líder Liberálnej strany a bývalý predseda vlády Kanady.

 Životopis 
Je najstarším synom 15. predsedu vlády Pierra Trudeau a Margaret Trudeauovej. Za poslanca parlamentu za okrsok Papineau bol zvolený v roku 2008 a znovuzvolený v rokoch 2011 a 2015. Počas svojej politickej kariéry slúžil ako opozičný kritik Liberálnej strany pre mládež a multikulturalizmus, občianstvo a imigráciu, vysoké školstvo a mládež a amatérsky šport. 14. apríla 2013 bol zvolený za lídra kanadskej Liberálnej strany. Po väčšinovej výhre strany vo federálnych voľbách konaných 19. októbra 2015 sa stal predpokladaným predsedom vlády.

Pri prevzatí funkcie 4. novembra 2015 sa stal druhou najmladšou osobou (najmladšou bol Joe Clark) a zároveň prvým potomkom predošlého predsedu vlády v tejto funkcii.

26. októbra 2021 Trudeau predstavil svoj tretí kabinet. Stalo sa tak po predčasných voľbách v septembri, ktoré sám inicioval.

6. januára 2025 Trudeau oznámil svoju rezigáciu. Vo funkcii predsedu vlády a Liberálnej strany zostane kým si strana nájde nového lídra. Parlament ostane suspendovaný do 24. marca.

14. marca 2025 bol do funkcie predsedu vlády inaugurovaný Mark Carney.

 Referencie 

 Iné projekty 

 Zdroj 

Kategória:Absolventi McGill University
Kategória:Osobnosti z Ottawy
Kategória:Kanadskí politici
Kategória:Predsedovia vlády Kanady
Kategória:Kanadské osobnosti anglického pôvodu
Kategória:Kanadské osobnosti francúzskeho pôvodu
Kategória:Kanadské osobnosti škótskeho pôvodu
Kategória:Politici Liberálnej strany (Kanada)
Kategória:Predsedovia Liberálnej strany (Kanada)